Frenkendorf - Alemannische Wikipedia

# Frenkendorf

### Us der alemannische Wikipedia, der freie Dialäkt-Enzyklopedy

Wappe
Basisdate
Kanton: | Basel-Landschaft
Bezirk: | Lieschtel
BFS-Nr.: | 2824
PLZ: | 4402
Koordinate: | 47° 30' n. Br. 7° 43' ö. L.
Höchi: | 337 m ü. M.
Flächi: | 4.58 km²
Iwohner: | 6128 (31. Dezember 2005)
Websyte: | www.frenkendorf.ch
Charte

Technische Yschränkung: Dr koräkt Titel wär: »Fränkedef«

| Dialäkt: Baseldytsch

Fränkedef (usgsproche [ˈfræŋk͡xəd̥əf], hochdytsch Frenkendorf) isch e politischi Gmeind im Bezirk Lieschtel vom Kanton Basel-Landschaft in dr Schwiiz.

## [ändere] Lag

Bligg uff Fränkedef vom Lieschtler Schleifebärg

Fränkedef isch zwölf Kilometer vom Zentrum vo Basel und zwei Kilometer vor Kantonshauptstadt Lieschtel entfärnt. Dr Gmeinibann isch 14.5 Kilometer lang und kunnt in Berierig mit Füllschdrf (mit dene teilt me sich dr Bahnhof, uff Fränkedörfer Bode), Lieschtel, Brattele, Muttez und de soledurnische Nuglar-St. Pantaleon und Gämpe.

## [ändere] Wappe

Fränkedef isch eini vo de wenige Gmeinde vom Kanton, wone historischs Wappe hett. Scho 1865 hett mes bim Bau vom Dorfbrunne igmeisslet.

S Wappe stellt uff blauem Grund en zunäämende wysse Halbmond dar, wo e studierends Gsicht macht. D Farbe kemme vom Familiewappe vo de Herre vo dr Schaueburg (Schöwenberch), wo die gliichnamigi Burg im 12. Joorhundert baut hän. D Burg stoht aber uf Lieschtler Bann. D Schaueburger sin bis zu ihrem Usstärbe Ändi vom 14. Joorhundert d Lehnsträger vom Dorf gsi. Nochhär isch es in Basler Bsitz gange.

S Wappe ka me au no am Dachgiibel vo dr Basler Barfiesserchile (Seibichile) gseh.

## [ändere] Gschicht

Fränkedef isch 1249 s'erschte Moll urkundlig erwähnt worde. Ursprynglich isch s Dorf von ere alemannische Sippe unter dr Fierig vomene Maa mitem Name Franko gryndet worde. Vo däm kunnt au dr Ortsname (Dorf vom Franko). Ganz am Aafang hett dr Ort aber Frankovilare gheisse, dr hyttig Name gitts sit 1302.

Durchs Dorf hett zu de Zyt vo de Reemer e Stroos gfiehrt, wo vo Augusta Raurica noch Lieschtel yber dr Oberi Hauestei ins Mittelland gfiehrt hett. Das isch beleit, will me Münze gfunde hett. Die gliich Strooss hett spöter denn au de Basler Siidebandwäberei dient.

Am 3. Auguscht 1833 isch es an dr Gränze zu Brattele a dr Hülfteschanz zunere bewaffnete Usandersetzig zwüsche Baselstedtische Truppe und Baselbieter Freiheitskämpfer ko. D Baselbieter hän gunne, e Gmetzel unter de besiigte Basler verastaltet und dr Kanton Basel-Landschaft isch entstande.

En schlichte Obelisk uss rotem Sandstei im Wäldli nerdlig vom Friidhoof üsseri Egg erinnert an das Ereignis. S Dänkmool isch aber fascht in Vergässeheit groote.

## [ändere] extärni Verbindige

- Offizielli Website
- Infos vom Kanton
- Artikel Frenkendorf im Historische Lexikon vo dr Schwiiz

Koordinate: 47° 30' N, 7° 43' O |

Der Artikel basiert uf ´ra freie Ibersetzung vum Artikel „Frenkendorf“ us dr dytsche Wikipedia.

Vun "http://als.wikipedia.org../../../f/r/e/Frenkendorf.html"

Kategorie: Artikel uf Baseldytsch | Ort (Kanton Basel-Landschaft)

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch
- English
- Français
- Italiano
- Nederlands
- Русский
- Svenska